BIZ มาแรง! พุ่งกระฉูด 9.72% หลังได้งานรพ.จุฬาฯ 1.2 พันลบ.
BIZ พุ่งเกือบ 10% หลังคว้างานสร้างศูนย์รักษาผู้ป่วยมะเร็งให้รพ.จุฬาฯ ล่าสุด ณ เวลา 10.14 น. ราคาอยู่ที่ 4.74 บาท บวก 0.42 บาท หรือ 9.72% สูงสุดที่ 4.86 บาท ต่ำสุดที่ 4.56 บาท มูลค่าซื้อขายที่ 66.48 ล้านบาท
19 พ.ค. 2560

ผู้สื่อข่าวรายงานว่า ราคาหุ้นบริษัท บิสซิเนสอะไลเม้นท์ จำกัด (มหาชน) หรือ BIZ ณ เวลา 10.14 น. ราคาอยู่ที่ 4.74 บาท บวก 0.42 บาท หรือ 9.72% สูงสุดที่ 4.86 บาท ต่ำสุดที่ 4.56 บาท มูลค่าซื้อขายที่ 66.48 ล้านบาท ขณะที่ดัชนีตลาดหุ้นไทยโดยรวมลบ 0.11%

 
โดยราคาหุ้นปรับตัวขึ้นแรงหลังจากที่บริษัทแจ้งการลงนามในสัญญาจ้างโครงการจัดตั้งศูนย์รักษาผู้ป่วยโรคมะเร็งด้วยอนุภาคโปรตรอน ณ โรงพยาบาลจุฬาลงกรณ์ สภากาชาดไทย โดยลักษณะโครงการเป็นการจัดซื้อ จัดหา พร้อมติดตั้งอุปกรณ์ เครื่องรักษาโรคมะเร็งด้วยอนุภาคโปรตรอน มูลค่าโครงการ 1.20 พันล้านบาท ระยะเวลา 40 เดือน
 